b'\n_START_ARTICLE_\nLetov\n_START_PARAGRAPH_\nLetov on t\xc5\xa1ekkil\xc3\xa4inen lentokonetehdas, joka toimii Kbelyss\xc3\xa4.  _NEWLINE_Letov on T\xc5\xa1ekin tasavallan, ja oli T\xc5\xa1ekkoslovakian kansantasavallan, vanhin lentokonetehdas. Sen perusti puolustusministeri\xc3\xb6 vuonna 1918. Se alkoi toimintansa huoltamalla ja korjaamalla uuden tasavallan k\xc3\xa4ytt\xc3\xb6\xc3\xb6n tulleet maan It\xc3\xa4valta-Unkarilta perim\xc3\xa4t lentokoneet. _NEWLINE_Vuonna 1921 se rakensi ensimm\xc3\xa4isen t\xc5\xa1ekkil\xc3\xa4isen sotilaslentokoneen. 1920\xe2\x80\x931930-luvuilla yhti\xc3\xb6 toteutti noin 50 konetyyppi\xc3\xa4. Yhti\xc3\xb6n p\xc3\xa4\xc3\xa4suunnittelijana toimi Alois \xc5\xa0mol\xc3\xadk._NEWLINE_Toisen maailmansodan aikana yhti\xc3\xb6 joutui natsien miehitt\xc3\xa4ess\xc3\xa4 Tsekkoslovakian Saksan Luftwaffen lentokoneiden korjaamoksi. _NEWLINE_1950-luvulta vuoteen 1989 yhti\xc3\xb6 rakensi osia MiG-15-, MiG-19- ja MiG-21-h\xc3\xa4vitt\xc3\xa4jiin. 1960-luvun alusta alkaen se suunnitteli ja rakensi yhdess\xc3\xa4 toisen t\xc5\xa1ekkil\xc3\xa4isen lentokonetehtaan, Aeron, kanssa Aero L-29 Delf\xc3\xadn koneita 4\xc2\xa0000 kappaletta. 1970-luvun alusta alkaen sen on rakentanut 2\xc2\xa0500 Aero L-39 Albatros -konetta._NEWLINE_Vuoden 1989 vallanvaihdon j\xc3\xa4lkeen ranskalainen Groupe Latecoere valtasi yrityksen. Nykyisin se valmistaa osia suuriin matkustajakoneisiin.'